भारतीय उच्चायुक्त ने की टीम इंडिया की शिकायत  
टीम इंडिया और बीसीसीआई की शिकायत लंदन में मौजूद भारतीय उच्चायुक्त ने भारतीय विदेश मंत्रालय से की है।
लॉर्ड्स टेस्ट मैच हारने के बाद टीम इंडिया की समस्याएं बढ़ती ही जा रही है। अब टीम इंडिया और बीसीसीआई की शिकायत लंदन में मौजूद भारतीय उच्चायुक्त ने भारतीय विदेश मंत्रालय से की है। दरअसल हुआ ये कि जुलाई 18 तारीख को इंग्लैंड स्थित भारतीय उच्चायुक्त ने टीम इंडिया को एक डिनर के लिए आमंत्रित किया था इस डिनर में इंग्लैंड में मौजूद भारत की जानी-मानी हस्तियों को आना था।  इस डिनर के लिए करीब 100 से ज्यादा निमंत्रण पत्र भी बांटे जा चुके थे लेकिन टीम इंडिया के खिलाड़ियों ने 18 जुलाई को धोनी के फंक्शन में जाना ज्यादा जरूरी समझा। दरअसल, उस दिन धोनी ने वर्ल्ड कप में इस्तेमाल की गई क्रिकेट किट की नीलामी की थी। इस पूरे विवाद के बीसीसीआई सचिव  एन श्रीनिवासन को जिम्मेदार ठहराया जा रहा है जिन्होंने ये पूरा कायर्क्रम तय किया था।